钦定古今图书集成/明伦汇编/官常典/第355卷 > 冯颙
## 钦定古今图书集成/明伦汇编/官常典/第355卷 > 冯颙

按《明外史许天锡传》：“冯颙，琼山人。为御史，尝以事忤
瑾，为所诬，自经死。颙初为主事，官军讨叛黎符南蛇，
久不克。颙历陈致变之由，请购已革土官子孙，俾召
集旧卒，以夷攻夷，有功则复旧职。尚书刘大夏亟称
之，奏行其策。正德初，偕中官高金勘泾王所乞庄地，
清还二千七百馀顷。瑾诛，颙得复官，赐祭且恤。”

===凃祯===按《明外史周玺传》：“御史凃祯，新淦人也。初为江阴知
县。正德初，巡盐长芦。瑾纵私人中盐，又命其党毕真
托取海物，侵夺商利。祯皆据法裁之。比还朝，遇瑾，止
长揖。瑾怒，矫旨下诏狱。江阴人在都下者，谋敛钱赂
瑾解之。祯喟然曰：‘死耳，岂以污父老哉’！竟勿许。遂杖
三十，永戍肃州。创重，死狱中。瑾怒未已，取其子朴补”
伍。瑾诛，朴乃还祯，复官赐祭。